recursal/SuperWikiNEXT-32B huggingface dataset:
Coordenadas: 56°11′24″N 4°03′11″O﻿ / ﻿56.19, -4.053

Rúa principal de Doune, coa igrexa de Kilmadock no centro.
**Doune** é unha viliña do distrito de Stirling, na parroquia de Kilmadock, pero pertencente ao condado de Perthshire, en Escocia. En toda a parroquia, da que Doune é o único núcleo de importancia, hai 2003 habitantes (censo de xaneiro de 2004).

Descrición
----------

O edificio principal de Doune é o seu castelo, unha fortaleza do século XIV onde se rodou boa parte do filme *Monty Python and the Holy Grail*, do grupo humorístico británico Monty Python.

Ademais, a sona principal de Doune vénlle pola súa artesanía de pistolas. Moitas delas son agora pezas de colección e pertencen aos museos bélicos e de historia do mundo, coma o Museo de Escocia, en Edimburgo. Dise, por exemplo, que foi unha pistola de Doune a que primeiro disparou na Guerra da independencia estadounidense.

As terras da parte oriental de Doune perténcenlle á nobre familia dos Stirling of Kier, do clan Stirling. Deles foi David Stirling, militar británico durante a segunda guerra mundial e fundador do Special Air Service. Na estrada que vai cara a Dunblane, preto das súas propiedades, hai unha estatua de homenaxe a David Stirling.

Doune é un deses lugares, coma Os Peares de adscrición administrativa confusa. Pertence ao concello de Stirling, pero ao mesmo tempo ao condado de Perthshire, ao que non pertence o resto do concello. Ademais, postalmente depende do distrito de Falkirk.

En Doune desenvólvese a Doune Speed Hillclimb, unha das máis importantes carreiras campo a través de Escocia.

|  |  |
| --- | --- |
|  | Wikimedia Commons ten máis contidos multimedia na categoría:  ***Doune Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1014524
* WorldCat
* VIAF: 124760096
* GeoNames: 2651060
* LCCN: nr87000718

 |
Coordenadas: 56°20′22″N 3°32′06″O﻿ / ﻿56.339436, -3.535103

**Forteviot** (en gaélico escocés *Fothair Tabhaicht*) é unha vila escocesa na beira sur do río Earn, entre Dunning e Perth. Pertence á área municipal Perth e Kinross. A poboación en 1991 era de 160 persoas.

Historia
--------

### Idade de Bronce antiga

O 11 de agosto de 2009, un grupo de arqueólogos anunciou que descubriran unha tumba real da Idade de Bronce en Forteviot. Xunto cos restos dun antigo líder da época, foron atopados obxectos, como unha daga de bronce e ouro, unha cunca de madeira e unha bolsa de coiro. Expertos das universidades de Glasgow e Aberdeen continúan a investigar na tumba.

Notas
-----

1. ↑  Keys, David (11 de agosto de 2009). The Independent, ed. "Ancient royal tomb found in Scotland". Londres. Consultado o 14 de agosto de 2009.

Véxase tamén
------------

### Bibliografía

* Aitchison, Nick, *Forteviot: A Pictish and Scottish Royal Centre.* Tempus, Stroud, 2006. ISBN 0-7524-3599-X

|  |  |
| --- | --- |
| Control de autoridades | 
* Wd: Q3776543
* GeoNames: 2649181
* WOEID: 20467

 |
Diadema do enxoval funerario do tesouro de Aliseda (Cáceres), arte tartesa (século -VII).
Un **enxoval funerario**, en arqueoloxía e antropoloxía, refírese ós obxectos colocados co corpo dos mortos na súa tumba, xa sexa mediante inhumación ou cremación.

Suxiren a crenza nalgunha forma de vida despois da morte, xa que polo xeral, son bens persoais, provisións para achandar o camiño do defunto na outra vida ou ben, son ofrendas ós deuses. O enxoval funerario é un tipo de ofrenda votiva. A maioría dos enxovais funerarios recuperados polos arqueólogos son obxectos inorgánicos, tales como cerámica e utensilios de pedra e metal, pero existen probas de que tamén se colocaron obxectos orgánicos que se deterioraron dende que se colocaron nas tumbas.

Evolución
---------

Existen evidencias desta práctica, polo menos, dende o paleolico Medio. No Paleolítico Superior, atopáronse enxovais funerarios consistentes en cabeiros perforados de cervo, contas de cunchas mariñas ou algúns obxectos líticos con ocre vermello arredor dos ósos.

Foi así en lugares como as covas de Grimaldi (Italia), onde apareceu un raro chapeu parecido a un bonete con 3000 cunchas e de Cavillon (Francia), onde o esqueleto estaba cuberto con máis de 200 cunchas perforadas e 22 dentes de animais perforados arredor do pescozo, ademais de dous coitelos de pedernal e outro utensilio de hasta de cervo.

Foi moi común durante o Neolítico e na Idade de Bronce, onde obxectos como vasos de incenso, utensilios de sílex, dagas ou colares depositábanse en recipientes de cerámica, que se colocaban nas tumbas.

Algúns dos máis famosos e ben conservados enxovais funerarios son do Antigo Exipto. Alí, que dispuñan até do *Libro dos mortos*, onde se describía o percorrido do morto até a outra vida, o pensamento da época era moi forte na crenza de que a vida no Máis aló transcorría de maneira semellante á vida neste mundo, polo que os bens depositados nas súas tumbas poderían ser usados polo defunto na vida futura. Tamén pintaban imaxes que presentaba o goce da vida terreal do defunto, os seus traballos e a súa estancia en compaña da súa familia; ás veces, incluíanse figuras de serventes, chamados ushebti, coa intención de que os servisen na súa vida futura. O enxoval funerario do faraón Tutankhamon é famoso porque foi unha das poucas tumbas exipcias que non fora saqueada antes do seu descubrimento por Howard Carter.

Notas
-----

1. ↑  Morris, Ian, *Death-Ritual and Social Structure in Classical Antiquity* (*Rituales mortuorios y estructura social en la Antigüedad Clásica*)(Cambridge, 1992; ISBN 0521376114)(en inglés)

|  |  |
| --- | --- |
| Control de autoridades | 
* Wd: Q1399692
* AAT: 300180706
* BNCF: 6329
* BNE: XX5385208
* BNF: 13601651d
* EBID: ID
* FAST: 946842
* GEC: 0220948
* GND: 4123307-4
* JSTOR: grave-goods
* LCCN: sh2001002091
* MAG: 2780546114
* SUDOC: 053507584

 |
A **Cuadrilla de Agurain** (en éuscaro: *Aguraingo Eskualdea*) é unha das sete comarcas ou cuadrillas do territorio histórico de Áraba, no País Vasco. Sitúase no nordés da provincia e ocupa a metade oriental dun amplo val coñecido como a Llanada Alavesa.

Trátase dunha comarca de forte carácter agrario (cereais, pataca, remolacha) constituída por máis de 60 aldeas de pequeno tamaño (cada unha delas da orde dunhas decenas de habitantes). Estas aldeas agrúpanse formando os 8 municipios da comarca. As vilas de Araia e Dulantzi son algo maiores, xa que superan os mil habitantes e posúen algo de industria. A capital e principal poboación é a vila de Agurain; antigo centro comercial contorna ao que gravitaba a comarca, que tamén conta con algo de industria. A comarca está crecendo na actualidade en poboación, xa que os seus principais núcleos de poboación (especialmente Agurain e Dulantzi) están crecendo pola chegada de xente procedente da cidade de Vitoria. Conta cunha poboación de 12.189 habitantes (2010).

Concellos
---------

| Concello | Extensión(km²) | Poboación (2010)(hab.) | Densidade(hab./km²) |
| --- | --- | --- | --- |
| **Alegría-Dulantzi** | 19,95 | 2.714 | 136,04 |
| **Asparrena** | 65,18 | 1.680 | 25,77 |
| **Barrundia** | 97,43 | 910 | 9,34 |
| **Elburgo / Burgelu** | 32,09 | 589 | 18,35 |
| **Iruraiz-Gauna** | 47,13 | 511 | 10,84 |
| **Salvatierra / Agurain** | 37,77 | 4.867 | 128,86 |
| **San Millán / Donemiliaga** | 85,41 | 725 | 8,49 |
| **Zalduondo** | 12,03 | 193 | 16,04 |
|  | **396,99** | **12.189** | **30,70** |

Véxase tamén
------------

### Ligazóns externas

* Cuadrilla de Salvatierra/Aguraingo Eskualdea Arquivado 21 de marzo de 2018 en Wayback Machine. *(en castelán)*

| * v
* c
* e
Cuadrillas de Áraba |
| --- |
| 
Agurain · 
Aiara · 
Añana · 
Campezo-Montaña Arabesa · 
Laguardia-Rioxa Arabesa · 
Vitoria · 
Zuia
 | Bandeira de Áraba |


|  |  |
| --- | --- |
| Control de autoridades | 
* Wd: Q282012
* OSM: 2914221

 |
A **Cuadrilla de Aiara** (en éuscaro: *Aiaraldea*), oficialmente **Cuadrilla de Ayala/Aiara**, é unha das sete comarcas ou cuadrillas do territorio histórico de Áraba, no País Vasco.

A comarca sitúase ao noroeste de Áraba, limitando con Biscaia e coa provincia de Burgos cunha superficie de 328,12 km² e unha poboación de 34.231 habitantes (2010). A maior parte da comarca sitúase na conca alta do río Nervión. A pesar de pertencer a Áraba, a comarca atópase dentro da área de influencia de Bilbao.

Inclúe os municipios de Amurrio, Artziniega, Aiara, Laudio e Okondo. Aglutina un total de 45 localidades, sendo as principais poboacións Laudio e Amurrio, que son respectivamente a segunda e terceira poboacións máis habitadas de Áraba.

Concellos
---------

| Concello | Extensión(km²) | Poboación (2010)(hab.) | Densidade(hab./km²) |
| --- | --- | --- | --- |
| **Amurrio** | 96,36 | 10.050 | 104,3 |
| **Artziniega** | 227,45 | 1.818 | 7,99 |
| **Aiara** | 140,90 | 2.827 | 20,06 |
| **Laudio / Llodio** | 37,56 | 18.420 | 490,42 |
| **Okondo** | 29,90 | 1.116 | 37,32 |
|  | **328,12** | **34.231** | **104,32** |

Véxase tamén
------------

### Ligazóns externas

* Cuadrilla de Aiara *(en castelán)*

| * v
* c
* e
Cuadrillas de Áraba |
| --- |
| 
Agurain · 
Aiara · 
Añana · 
Campezo-Montaña Arabesa · 
Laguardia-Rioxa Arabesa · 
Vitoria · 
Zuia
 | Bandeira de Áraba |


|  |  |
| --- | --- |
| Control de autoridades | 
* Wd: Q1832944
* OSM: 2914219

 |
A **Montaña Arabesa**, ou **Cuadrilla de Campezo-Montaña Alavesa** (en éuscaro: *Kanpezuko-Arabako Mendialdea Koadrila*) é unha das sete comarcas ou cuadrillas do territorio histórico de Áraba, no País Vasco.

A comarca da Montaña Arabesa sitúase ao sueste de Áraba, cunha superficie de 534,87 km² e unha poboación de 3.179 habitantes (2010). Inclúe os municipios de Arraia-Maeztu, Bernedo, Kanpezu, Lagran, Peñacerrada e Valle de Arana, así como as terras comunais da Parzonería de Encía e da Comunidade de Laño, Pipaón e Peñacerrada. Aglutina un total de 47 localidades. É unha comarca montañosa e moi pouco poboada.

O 35,7% da poboación laboral traballa na agricultura. O 32% dedícase á actividade industrial. Os servizos, grazas a unha actividade turística en alza, experimenta un importante desenvolvemento.

Concellos
---------

| Concello | Extensión(km²) | Poboación (2010)(hab.) | Densidade(hab./km²) |
| --- | --- | --- | --- |
| **Arraia-Maeztu** | 123,11 | 708 | 5,75 |
| **Bernedo** | 130,44 | 575 | 4,41 |
| **Campezo / Kanpezu** | 85,02 | 1.126 | 13,24 |
| **Harana / Valle de Arana** | 39,12 | 296 | 7,57 |
| **Lagrán** | 45,62 | 178 | 3,9 |
| **Peñacerrada-Urizaharra** | 57,06 | 296 | 5,19 |
| Parzonería de Encía (\*) | 49,37 |  |  |
| Comunidade de Laño, Pipaón e Peñacerrada (\*) | 5,13 |  |  |
|  | **534,87** | **3.179** | **5,94** |

(\*) Non son concellos.

Véxase tamén
------------

### Ligazóns externas

* Cuadrilla de Campezo-Montaña Alavesa *(en castelán)*

| * v
* c
* e
Cuadrillas de Áraba |
| --- |
| 
Agurain · 
Aiara · 
Añana · 
Campezo-Montaña Arabesa · 
Laguardia-Rioxa Arabesa · 
Vitoria · 
Zuia
 | Bandeira de Áraba |
Localización de Doboj en Bosnia e Hercegovina
**Doboj** (en serbio: *Добој*) é unha cidade e concello situado na República Serbia dentro da federación de Bosnia e Hercegovina. A cidade é un importante nó ferroviario e alí ten a súa sede os Ferrocarrís da República Serbia e a Corporación dos Ferrocarrís de Bosnia e Hercegovina. A superficie do concello é de 691 km² despois que tras a Guerra de Bosnia se formaran, integrados na Federación de Bosnia e Hercegovina, os concellos de Doboj do Leste e Doboj do Sur de maioría musulmá e Usora de maioría croata. 
A poboación estimada do concello é de 80.000 habitantes e da cidade de 30.000. A composición étnica variou considerablemente coa Guerra de Bosnia, actualmente a maioría da poboación é serbia con arredor do 80%, un 13% é bosniomusulmá e un 3% croata.

Historia
--------

A primeira vez que se menciona a localidade de Doboj foi en 1415 pero de feito pola cantidade de obxectos atopados en escavacións arqueolóxicas había xa un núcleo de poboación desde moito antes e a Fortaleza de Doboj data do século XIII, construída sobre unha anterior que podería ser do século X. En 1476 a fortaleza xunto coa localidade caeu baixo o Imperio Otomán. Durante a primeira guerra mundial en Doboj estableceuse o máis grande dos campos de concentración para serbios polo que pasaron case 46.000 prisioneiros. Na segunda guerra mundial Doboj converteuse nun importante foco de resistencia dos partisanos. A cidade quedou liberada o 17 de abril de 1945

Notas
-----

1. ↑  Esas cifras aparecen na web oficial do concello  Arquivado 12 de abril de 2008 en Wayback Machine.. O último censo oficial en Bosnia e Hercegovina foi en 1991 antes da guerra de Bosnia que modificou considerablemente a demografía da localidade. Segundo o censo de 1991 o concello de Doboj tiña 102.549 habitantes, aproximadamente un 40% de bosniomusulmáns e 39% de serbios
2. ↑  Segundo a Oficina de Estatísticas de Bosnia e Hercegovina, datos estimados de de 2005

|  |  |
| --- | --- |
| Control de autoridades | 
* Wd: Q169247
* WorldCat
* VIAF: 128033561
* GeoNames: 3294894
* GND: 4217366-8
* Google Maps: 1508644488560291225
* LCCN: n2001119684
* NKC: ge1046435

 |
Península de Xutlandia.
**Xutlandia** (en dinamarqués *Jylland*, en alemán *Jütland*) é unha península da Europa noroccidental que comprende a parte continental de Dinamarca e o norte de Alemaña (estado federal de Schleswig-Holstein). Ao oeste limita co mar do Norte, ao norte co Skagerrak, ao nordés co Kattegat e ao leste coas illas dinamarquesas do Báltico.

Historia
--------

O nome provén dos xutos, pobo xermánico que se instalou alí no século V.

A parte meridional forma parte de Schleswig-Holstein, rexión que foi cambiando de posesión dinamarquesa a alemá ao longo da historia. O derradeiro cambio de soberanía tivo lugar tras a primeira guerra mundial, recuperando Dinamarca parte de Schleswig (en danés *Slesvig*) pola vía dun plebiscito.

Xeografía
---------

Parque eólico en Xutlandia.
O terreo é relativamente chan, con pequenos cerros e turbeiras, constituído por materiais sedimentarios da era secundaria e depósitos do terciario que foron cubertos polos glaciares durante a era seguinte, dando lugar á actual paisaxe da península: unha chaira suavemente ondulada e inclinada cara ao oeste. Ten unha superficie de 29.775 km² e ten unha poboación de 2.491.852 persoas (2004). Pola súa extensión, abrangue os dous terzos da superficie do país, pero alberga só 2/5 partes da poboación total.

A costa articúlase por numerosos fiordes de orixe glaciar. A zona oeste presenta un relevo máis erosionado e caracterízase pola abundancia de depósitos fluvioglaciares. A costa está delimitada por cordóns de dunas e carece de portos naturais.

Clima
-----

O clima da península é oceánico (0 °C de media no inverno e 16 °C no verán) e húmido.

Bandeira de Xutlandia
Cidades da Xutlandia dinamarquesa: 

* Aarhus
* Ålborg
* Esbjerg
* Frederikshavn
* Randers
* Kolding
* Vejle
* Horsens

Notas
-----

1. ↑  «Randers». *Diciopedia do século 21* **3**. Isaac Díaz Pardo, Víctor F. Freixanes, Antón Mascato (edición). Do Cumio, Galaxia e do Castro. 2007. p. 1748. ISBN 9788482893600.
2. ↑  Goretti Sanmartín Rei et al. Servizo de Normalización Lingüística, Universidade da Coruña, ed. *Criterios para o uso da lingua* (PDF). p. 124. ISBN 84-9749-199-8. Arquivado dende o orixinal (PDF) o 26 de setembro de 2013. Consultado o 14 de abril de 2014.  Arquivado 26 de setembro de 2013 en Wayback Machine.
3. ↑  *Enciclopedia Clarín* **15** (1º ed.). Arxentina: Océano editores. 1999. ISBN 987-522-048-5.

Véxase tamén
------------

### Outros artigos

* Canle de Kiel
* Contorna natural da Unión Europea
* Batalla de Iutlandia

|  |  |
| --- | --- |
|  | Wikimedia Commons ten máis contidos multimedia na categoría:  ***Xutlandia Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q25389
* WorldCat
* VIAF: 159513127
* BRE: 4933566
* CiNii: DA06169478
* EBID: ID
* FAST: 1251763
* GEC: 0035181
* GND: 4028858-4
* LCCN: n85161153
* NKC: ge160061
* OSM: 8312746

 |
Coordenadas: 51°51′N 5°52′L﻿ / ﻿51.850, -5.867

**Nimega** (en neerlandés: *Nijmegen*) é a maior cidade da provincia de Gueldria, localizada ao leste dos Países Baixos e moi próxima á fronteira con Alemaña. O Río Waal (principal afluente do Rin nos Países Baixos) limítaa polo norte.

Historia
--------

Nimega é a cidade máis antiga dos Países Baixos. Os restos arqueolóxicos achados no lugar indican que xa antes do primeiro milenio os bátavos estaban instalados alí e, máis adiante, os romanos construíron un asentamento (co nome de Noviomagus) ao redor do século I d. C. No ano 2005 cumpríronse 2000 anos da súa existencia.

Ponte sobre o río Waal en Nimega

Véxase tamén
------------

### Ligazóns externas

* Páxina oficial *(en neerlandés)*

| * v
* c
* e
Cidades de Gueldria |
| --- |
| Bandeira de Gueldria | 
* Aalten
* Apeldoorn
* Arnhem
* Bredevoort
* Ermelo
* Nimega
* Wageningen

 | Escudo de Gueldria |

|  |  |
| --- | --- |
| Control de autoridades | 
* Wd: Q47887
* WorldCat
* VIAF: 126657387
* BNF: 11953240d
* BRE: 2256277
* EBID: ID
* GEC: 0046108
* GeoNames: 2750052
* GND: 4075410-8
* LCCN: n79069900
* MusicBrainz: ID
* NKC: ge290290
* OSM: 1201020
* SUDOC: 027507742

 |
Coordenadas: 52°12′56″N 0°05′27″L﻿ / ﻿52.21565, 0.09095
**Conduit Head** é un lugar situado á beira da Madingley Road, no oeste de Cambridge, Inglaterra.

Historia
--------

### Importancia

Na zona foron instaladas zonas paisaxísticas de interese e vivendas seguindo o estilo internacional de arquitectura.

### Propiedade

A estrutura e a primeira vivenda na área foi construída en 1910 como agasallo de voda de Francis Darwin (terceiro fillo de Charles Darwin e Emma) á súa filla, Frances Crofts Darwin, polo seu matrimonio con Francis Cornford.

Agora é propiedade de Sir Peter Lachmann e Sheila Joan Smith, profesora emérita de Inmunoloxía da Universidade de Cambridge, membro do Christ's College, e a súa esposa Sylvia.

### Derivación

Trinity Head Conduit foi construído en 1327 e serviu como principal abastecemento de auga para o convento franciscano no centro de Cambridge. O Sidney Sussex College de Cambridge foi fundado no lugar do mosteiro de Greyfriars.

O tellado de pedra da cabeceira do conduto revela a antigüidade da estrutura. A súa cuberta inclinada está construída con lousas que se suxeitan mediante estacas de ferro. Dentro da cabeceira do conduto atópase un depósito de auga de chumbo do século XIX.

A auga da cabeza do conduto adoitaba fluír cara ao centro de Cambridge en tubos de madeira que pasaban por debaixo do río Cam. Aínda que a auga era propiedade dos frades franciscanos, outros roubarían parte dela ao longo do seu percorrido. Desde o século XVI, a cabeza do conduto e a auga son propiedade do Trinity College de Cambridge. O abastecemento serviuse para alimentar a fonte da Great Court, construída en 1602.

Unha escavación arqueolóxica hai varios anos descubriu un asentamento romano nas proximidades con camiños en dirección á cabeceira do conduto. Cambridge era un importante centro na Britania romana.

Notas
-----

1. ↑  "Conduit" (PDF). *files.cambridge.gov.uk* (en inglés).
2. ↑  Gray, Ronald D.; Stubbings, Derek (2000). *Cambridge street-names : their origins and associations*. Cambridge ; New York : Cambridge University Press. ISBN 978-0-521-78956-1.
Coordenadas: 54°46′39″N 1°34′34″O﻿ / ﻿54.77750, -1.57611

Para outras páxinas con títulos homónimos véxase: Durham.
O Castelo e a Catedral de Durham.
**Durham** (AFI: [ˈdʊɹəm] na pronuncia local, [ˈdʌɹəm] en RP) é unha pequena cidade localizada no nordeste da Inglaterra. Atópase ao sur das cidades de Newcastle upon Tyne, Chester-le-Street e Sunderland e ao norte de Darlington.

É bastante coñecida pola súa catedral e o seu castelo normandos, ambos os dous designados Patrimonio da Humanidade en 1986. Tamén é a sede da Universidade de Durham, unha das máis antigas e con máis sona do país.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Durham, Inglaterra*** |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q179815
* WorldCat
* VIAF: 123144411
* BLBNB: 000088869
* BRE: 1941276
* EBID: ID
* FAST: 1205926
* GEC: 0023271
* GeoNames: 2650628
* GND: 4085513-2
* LCCN: n79084739
* MusicBrainz: ID
* NKC: ge217217
* WOEID: 18760

 |
**Bolton** é unha cidade británica situada no noroeste do país, na área urbana do Gran Manchester, aínda que tradicionalmente pertencía a Lancashire. No último censo realizado no ano 2000, tiña unha poboación de 280.000 habitantes.

Deportes
--------

Nesta cidade xoga o Bolton Wanderers, equipo da Premier League inglesa.

Música
------

En Bolton é onde se formou a banda punk Buzzcocks, e por tanto significou moito para xestar a escena musical punk de Mánchester. Dous estudantes da escola politécnica local, Peter McNeish e Howard Trafford formaron esta banda, que foi unha das primeiras do xénero punk, e posteriormente debutaron en vivo naquela institución. Ao pouco tempo, McNeish sería coñecido como Pete Shelley e Trafford como Howard Devoto. Este logo destacaría máis como fundador e cantante da banda post-punk Magazine.

Bolton tamén é a cidade do cantante e guitarrista da banda británica McFly, Danny Jones.

Cidades irmandadas
------------------

* Francia Le Mans, Francia, dende 1967.
* Alemaña Paderborn, Alemaña, dende 1975.

|  |  |
| --- | --- |
| Control de autoridades | 
* Wd: Q184579
* WorldCat
* VIAF: 139530595
* BRE: 3211309
* EBID: ID
* GEC: 0010978
* GeoNames: 2655237
* GND: 4080461-6
* LCCN: n77016199
* NKC: ge204504
* Treccani: bolton

 |
**Vanua Lava** é a segunda illa máis grande das Illas Banks na provincia de Torba, Vanuatu, logo da un pouco máis grande Gaua. Atópase a uns 120 km ao norte-nordés de Illa Espírito Santo e ao norte de Gaua. Ten unha superficie de 314 km². A súa poboación era de 2.623 en 2009.

Xeografía
---------

A illa mide uns 25 km de norte a sur e 20 km ao leste a oeste. A illa conta con dous portos naturais, Porto Patteson no leste e Vureas Bay (Vurës) no suroeste. Na illa atópase o Monte Suretamate (tamén escrito Sure Ama, Sürétimiat, 921 m), un volcán activo. A última grande erupción foi en 1965. A maior altitude da illa é de 946 m. Ao leste da illa atópanse os illotes de Kwakea e Ravenga. No lado oeste atópase Waterfall Bay.

A capital da provincia de Torba, Sola, está situado no lado leste da illa, no porto Patteson. Hai un aeroporto alí (IATA código *SLH*), ó que Air Vanuatu voa tres veces á semana. Hai un camiño á illa, pero poucos vehículos.

Historia
--------

Vanua Lava foi avistada por primeira vez polos europeos durante a expedición española de Pedro Fernández de Quirós, desde o 25 ata o 29 de abril de 1606. O nome da illa cartografouse como *Portal de Belén*.

Vanua Lava foi explorada por primeira vez polo Bispo de Nova Zelandia George Augustus Selwyn en 1859. Os depósitos de xofre do monte Suretamate explotouse anteriormente por unha empresa francesa. A Copra é o principal produto de exportación.

Fálanse cinco linguas en Vanua Lava: Vurës cuns 2.000 falantes, Beira'a e Mwotlap con 500, e dúas linguas moribundas, Mwesen con 10 falantes e Lemerig con só 2 falantes vivos. Todos estes idiomas pertencen ao grupo de linguas orientais de Vanuatu.

Notas
-----

1. ↑  
Instituto Nacional de Estatística Vanuatu (2009). "2009 Censo Nacional de Poboación e Vivenda: Resumo da versión".
2. ↑  Kelly, Celsus, O.F.M. *La Austrialia del Espíritu Santo. The Journal of Fray Martín de Munilla O.F.M. and other documents relating to the Voyage of Pedro Fernández de Quirós to the South Sea (1605-1606) and the Franciscan Missionary Plan (1617-1627)* Cambridge, 1966, p.39, 62.
3. ↑  Map of the 17 north Vanuatu languages.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Vanua Lava Modificar a ligazón no Wikidata*** |

### Ligazóns externas

* Tourist page, including map Arquivado 30 de xaneiro de 2020 en Wayback Machine.

|  |  |
| --- | --- |
| Control de autoridades | 
* Wd: Q1509208
* WorldCat
* VIAF: 242337238
* EBID: ID
* GEC: 0516242
* GeoNames: 2134432

 |
Mestre de escola.
Unha persoa **docente** é aquela que se adica ao proceso de aprendizaxe e ensino. Adoitan ter recoñecida unha destreza notábel nunha determinada área do saber, con capacidade de ensinar e compartir os seus coñecementos con outras persoas, denominadas discípulos, aprendices, ou simplemente alumnos.

O profesorado que se encarga da educación formal e institucionalizada das etapas de Educación Infantil, Primaria ou Especial en escolas ou colexios adoitan ser chamados mestres e mestras. Tamén algúns mestres poden estar destinados en institutos de Educación Secundaria en programas de garantía social, educación compensatoria ou apoio a alumnos con necesidades educativas especiais, así como en centros de educación para persoas adultas.

O día 27 de novembro celébrase o *Día do Mestre*. Celébrase nesta data en memoria de Xosé de Calasanz, que fundou unha escola en Roma para meniños pobres nese día de 1597. O papa Pío XII proclamouno patrón das escolas cristiáns.

Notas
-----

1. ↑  "Día del Maestro" (en castelán). .

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Docente Modificar a ligazón no Wikidata*** |

  


|  |  |
| --- | --- |
| Control de autoridades | 
* Wd: Q37226
* AAT: 300025529
* BNCF: 1306
* BNF: 119375503
* GEC: 0233900
* GND: 4035088-5
* HDS: 010428
* LCCN: sh85132964
* NDL: 00567187
* NKC: ph126982
* PSH: 8299

 |

|  |  |
| --- | --- |
| Identificadores | 
* UMLS: C0221457

 |
**Be Your Own Pet** (tamén coñecida como **BYOP** ou estilizada como **be your own PET**) é unha banda estadounidense de punk/garage rock formada en Nashville, Tennessee, en 2003. Durante a meirande parte da súa carreira o grupo estivo composto pola vocalista Jemina Pearl, o guitarrista Jonas Stein, o baixista Nathan Vasquez e o batería John Eatherly. Despois de lanzar os seus primeiros sinxelos e EPs co selo de Nashville Infinity Cat Records, a banda fichou por XL Recordings e polo selo de Thurston Moore, Ecstatic Peace!/Universal Records, no Reino Unido e América do Norte respectivamente.

A banda publicou o seu álbum de estrea, *Be Your Own Pet*, en 2006, sendo aclamado por publicacións como *NME* e Pitchfork. Pouco despois do lanzamento do seu seguindo álbum, *Get Awkward*, en 2008 o grupo separouse, citando a misoxinia dirixida e experimentada por Pearl e un esgotamento xeral polas presións da industria musical como razóns da súa separación.

Tras un hiato de 14 anos, o grupo reuniuse e 2021 despois de que o músico Jack White lles pedise ser o seu abreconcertos para un feixe de concertos da súa xira *Supply Chain Issues Tour* que promocionaría os dous álbum que lanzaría ese ano. Pouco despois ficharon polo selo Third Man Records, propiedade de White e do marido de Pearl, Ben Swank, a través do cal a banda lanzou o seu terceiro álbum, *Mommy*, en agosto de 2023.

Discografía
-----------

### Álbums

| Álbum | Ano | Selo |
| --- | --- | --- |
| *Be Your Own Pet* | 2006 | Ecstatic Peace!/Universal Records |
| *Get Awkward* | 2008 | Ecstatic Peace!/Universal Motown Records |
| *Mommy* | 2023 | Third Man Records |

Notas
-----

1. ↑  Snapes, Laura (2022-03-18). "‘I was susceptible to being taken advantage of’: Be Your Own Pet return after surviving sleazy indie". *The Guardian* (en inglés). ISSN 0261-3077. Consultado o 2023-12-09.
2. ↑  Pearis, Bill (2022-03-15). "Be Your Own Pet reuniting to open for Jack White, first shows in 14 years". *BrooklynVegan* (en inglés). Consultado o 2023-12-09.
3. ↑  "Be Your Own Pet announce new album". *Third Man Records*. Consultado o 2023-12-09.
(

**Margaret Burbidge**, nada en Davenport ( Inglaterra) o 12 de agosto de 1919 e finada en San Francisco o 5 de abril de 2020, de solteira **Eleanor Margaret Peachey**, foi unha astrónoma, astrofísica e profesora de universidade británica, gañadora do Premio Mundial de Ciencias Albert Einstein e unha das pioneiras da astronomía moderna.

### Aportacións científicas

En 1957, Burbidge foi unha das autoras do traballo científico *Síntesis de los elementos en las estrellas*, artigo publicado na revista *Reviews of Modern Physics* que sentou as bases para comprender a formación de todolos elementos do Universo. Os otros autores foron Geoffrey Burbidge, Fred Hoyle (coñecido por crear, de xeito despetivo, o nome de Big Bang) e o físico estadounidense William Alfred Fowler, gañador do Premio Nobel de Física en 1983. Ademais, Burbigde investigou sobre cuásares e no campo das galaxias,co seu esposo, Vera Rubin e ol astrónomo Kevin H. Prendergast.

A principios dos anos 60, uniuse á Universidade de California San Diego, onde colaborou no desenvolvemento do espectrómetro que acabou formando parte do telescopio espacial Hubble. Xunto ao seu equipo, e este instrumento, Burbidge descubriou que a galaxia del Cigarro tiña un burato negro supermasivo no centro.

Notas
-----

1. ↑  Robbins, Gary (6 de abril de 2020). "Famed UC San Diego researcher Margaret Burbidge, the ‘Lady Stardust’ of astronomy, dies at 100". *San Diego Union Tribune* (en inglés). Consultado o 6 de abril de 2020.
2. 1 2  "Margaret Burbidge, astrofísica | Efemérides" (en castelán). 12 de agosto de 2015. Consultado o 12 de agosto de 2020.
3. ↑  "In Memoriam: Margaret Burbidge, Pioneering Astronomer and Advocate for Women in Science | American Association for the Advancement of Science" (en inglés). Consultado o 13 de agosto de 2020.
4. 1 2 3  "Margaret Burbidge, la astrofísica que demostró que estamos hechos de polvo de estrellas | Vidas científicas" (en castelán). 16 de abril de 2020. Consultado o 12 de agosto de 2020.
5. ↑  Blázquez, Pablo G. Pérez González, Patricia Sánchez (17 de abril de 2020). "La mujer que encontró nuestros orígenes" (en castelán). Consultado o 12 de agosto de 2020.
Coordenadas: 42°29′43″N 27°28′18″L﻿ / ﻿42.49528, -27.47167


|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Burgas** (en búlgaro: *Бургас*) é unha cidade de Bulgaria, a segunda en tamaño en toda a costa do mar Negro. É tamén a cuarta en poboación do país, despois de Sofía, Plovdiv e Varna. É a capital da provincia de Burgas e do concello de Burgas e un centro turístico e industrial. Os lagos de Burgas atópanse arredor da cidade. Atópase no leste de Bulgaria e é a capital da provincia máis grande do país, cos seus 7.748'1 km².

Historia
--------

Moeda de Alexandre Severo.
Burgas é a sucesora da cidade grega de *Pirgos* (Πύργος), fundada por colonos de Apolonia como un posto militar e de observación contra Mesembria, o outro establecemento importante na rexión.Ademais de Pirgos, a cidade actual esténdese sobre a área doutro tres antigos establecementos: *Kastiacion*, *Skafida* e *Rossokastron.* Os primeiros habitantes da cidade eran tracios. Os arqueólogos atoparon máis de 250 obxectos relacionados coa agricultura e a obtención de sal. Son os artefactos máis antigos xamais atopados en toda a costa do mar Negro, ademais de Turquía e o Cáucaso. A 15 km ó suroeste de Burgas está a antiga cidade romana Deultum que fora unha colonia militar. Aquí construíuse un centro clínico preto das moitas augas termais da zona.

Arquitectura de Burgas
Na Idade Media, unha pequena fortaleza chamada *Pirgos* (sendo Πύργος "torre" en grego) foi erixida no lugar e utilizada moi posiblemente como atalaia. Recentemente no século XVII un establecemento chamado *Ahelo-Pirgas* creceu na área moderna da cidade. Máis adiante foi renomeado como *Bourgas.* Tiña soamente uns 3.000 habitantes, a maioría deles gregos no momento da Liberación. A cidade empeza a crecer grazas ó comercio e á exportación de fariña. É no século XVII cando recibe o seu actual nome.

Véxase tamén
------------

### Ligazóns externas

* Páxina oficial *(en búlgaro)*

|  |  |
| --- | --- |
| Control de autoridades | 
* Wd: Q6509
* WorldCat
* VIAF: 151262809
* BRE: 1888992
* EBID: ID
* GEC: 0012866
* GeoNames: 732770
* GND: 4009110-7
* LCCN: n79142602
* MusicBrainz: ID
* NKC: ge291301
* SUDOC: 130879746
* Treccani: burgas
* WOEID: 835315

 |
**Budzhak** é o sur da rexión histórica de Besarabia, agora forma parte do óblast de Odesa, en Ucraína. Localízase no Mar Negro entre os ríos Danubio e Dniester e Moldavia.

O nome déuselle durante a ocupación otomá e deriva da palabra turca *bucak* (recanto) e nun principio designaba o territorio atinxido entre Akkerman, Bender e Ismail.

Budzhak foi e aínda é unha rexión multiétnica, os nogai habitaban a rexión ata o século XVIII cando foron forzados a emigrar pola colonización rusa. Unha parte da terra deixada polos nogais foi ocupada por gagausos e búlgaros. No século XIX chegaron colonos alemáns de Württemberg e Prusia, poboación que foi deportada en 1940. A antiga colonia xudía da rexión foi masacrada ou deportada durante a segunda guerra mundial. Segundo o censo ucraíno de 2001 a poboación da rexión era de 617.200: 40% ucraínos, 21% búlgaros, 20% rusos, 13% romaneses.

Distritos actuais
-----------------

* Artsyz (Арциз/Arciz/Artsiz)
* Bilhorod-Dnistrovs'kyi (Білгород-Дністровський/Cetatea Albă/Akkerman)
* Bolhrad (Болград/Bolgrad/Bolgrad)
* Izmayil (Ізмаїл/Ismail/Izmail)
* Kiliya (Кілія/Chilia-Nouă/Kiliya)
* Reni (Рені/Reni/Reni/Tomarovo)
* Tarutyne (Тарутине/Tarutino/Tarutino)
* Tatarbunary (Татарбунари/Tatarbunar/Tatarbunary)
* Sarata (Сарата/Sărata/Sarata)

| * v
* c
* e
Rexións históricas de Romanía |
| --- |
| 
* Dobruxa
* Moldavia
	+ Besarabia
	+ Budxac
	+ Bucovina
	+ Herta
* Transilvania
	+ Banato
	+ Crisana
	+ Maramureș
* Valaquia
	+ Muntenia
	+ Oltenia

 | Bandeira de Romanía |

|  |  |
| --- | --- |
| Control de autoridades | 
* Wd: Q214662
* LCCN: sh90005961
* TGN: 1110803

 |
Xuíces da Corte Internacional de Xustiza (2006).
Un **xuízo** é o exame que se realiza dunha persoa ou situación, co fin de chegar a unha conclusión, a capacidade para entender unha cousa ou para chegar cabalmente a unha conclusión.

Pero desde o punto de vista do Dereito, existe unha acepción procesual que define o **xuíxo** como o acto no que un xuíz escoita as alegacións das partes, e examina as probas que se lle presentan para ditar unha sentenza.

O concepto así delimitado equipárase ao termo "vista ou xuízo oral".

Nas lexislacións de todo Estado de dereito, para que un xuízo sexa válido, o xuíz debe escoitar a todas as partes que poidan resultar afectadas directamente pola resolución que se dite. Cando o xuízo versa sobre cuestións de importancia, é preceptiva a intervención dun avogado para cada parte; nas demais cuestións non é preceptiva, pero dado o alto nivel técnico da lexislación procesual, é conveniente ir asistido dun avogado.

Nos ordenamentos de tradición latina (como a española), o desenvolvemento dos xuízos ha seguir procedementos predefinidos nas chamadas leis de axuizamento, dependendo da orde xurídica de que se trate:

* Xurisdición civil, que xulga as cuestións de dereito privado, patrimonial e familiar: Lei de Axuizamento civil.
* Xurisdición penal, que xulga os delitos e as faltas: Lei de Axuizamento criminal.
* Xurisdición administrativa, para revisar a actuación das administracións públicas: Lei da Xurisdición contencioso-administrativa.

Nos procedementos máis complexos, o xuízo é a parte do proceso no que se produce a asistencia das partes, testemuñas etc. diante do xuíz, e moitas veces vai precedido dun complexo de labor de instrución preparatoria, que pode levar meses ou anos.
Catedral de San Lorenzo (Viterbo)
**Viterbo** é unha cidade de 60.459 habitantes, capital da provincia homónima, situada na rexión do Lacio, en Italia. Coñecida en todo o mundo como a "cidade dos Papas", está situada no centro da provincia, rodeada dos montes Cimini e preto dos lagos de Vico e Bolsena.

Hai unha clara diferenza urbanística entre o centro histórico da cidade, cunha estrutura típica medieval, e a periferia caracterizada por edificios máis modernos.

Fóra do centro de Viterbo están as coñecidas Termas dos Papas e a fonte termal de Bullicame, citada por Dante Alighieri no seu XVI Canto do Inferno, que alimenta a grande piscina das Termas dos Papas e varias pozas.
Preto da cidade encóntrase a necrópole etrusca de Castel d'Asso e só a nove quilómetros as ruínas de Ferento.

|  |  |
| --- | --- |
| Control de autoridades | 
* Wd: Q13395
* WorldCat
* VIAF: 151282516
* BRE: 1916919
* DARE: 13229
* EBID: ID
* GEC: 0071373
* GeoNames: 6540107
* GND: 4119454-8
* LCCN: n80150479
* MusicBrainz: ID
* NKC: xx0195869
* OSM: 41946

 |
Amalfi
**Amalfi** é un concello italiano da provincia de Salerno, na rexión de Campania. Ten 5.480 habitantes (en 2004) e esténdese por unha área de 6 km², cunha densidade de poboación de 904 hab/km².

Fai fronteira cos concellos de Agerola (NA), Atrani, Conca dei Marini, Furore e Scala.

Historia
--------

Os primeiros testemuños da cidade datan do século VI, no século IX convértese nunha república marítima que rivalizaba con Pisa, Venecia e Xénova polo control do Mediterráneo e a hexemonía do comercio de gran, escravos e sal. O seu código marítimo, *Tavole Amalfitane*, foi recoñecido no Mediterráneo ata 1570. O máximo esplendor conseguiuno no século XI, aínda que decae rapidamente, no ano 1131 foi conquistada polo normando Roger II de Sicilia, e en 1135 e 1137 foi saqueada polos pisanos. En 1343 un maremoto destrúe gran parte da cidade.

Arquitectura
------------

Chiostro del paradiso
Destaca a catedral, en estilo árabe-siciliano. Comenzada no século XI, distínguese pola súa impoñente fachada, as portas en bronce realizadas o 1066 en Constantinopla e polo fermoso Coro do Paraíso.

|  |  |
| --- | --- |
| Control de autoridades | 
* Wd: Q80563
* WorldCat
* VIAF: 151254863
* BNF: 12125253c
* BRE: 1817056
* EBID: ID
* GEC: 0003309
* GeoNames: 6537391
* GND: 4085657-4
* LCCN: n79021800
* NKC: ge130237
* OSM: 40641
* SUDOC: 029680352
* Treccani: amalfi

 |
Rúa principal de Pine Bluff, co tribunal do condado ao fondo
**Pine Bluff** é a capital do condado de Jefferson en Arcansas (Estados Unidos). A cidade tiña unha poboación de 49.083 habitantes segundo o censo de 2010. Localízase na sección sueste do estado, no delta de Arcansas á beira do río Arcansas, a súa topografía é plana, cun gran número de regatos e *bayous* nos seus arredores. A maior parte da poboación é afroamericana.

Historia
--------

No momento da chegada dos europeos o principal pobo nativo da rexión eran os quapaw, algúns comerciantes españois e franceses asentáronse na zona establecendo relacións comerciais e casaron con mulleres indíxenas, un fillo dunha destas relacións, Joseph Bonne estableceuse logo dunhas inundacións en 1819 nun outeiro (*bluff* en inglés) a uns quilómetros do asentamento quapaw, no lugar no que actualmente se levanta a cidade. A partir de 1824 uníronse outras familias europeas. En 1829 a lexislatura estatal estableceu o condado de Jefferson, establecéndose en 1832 a súa capital no asentamento de Bonne, que a partir de outubro pasou a se denominar oficialmente *Pine Bluff Town*. Durante a Guerra Civil e como consecuencia da Proclamación de Emancipación na localidade instaláronse moitos refuxiados afroamericanos que fuxían da escravitude imperante na Confederación.

Notas
-----

1. ↑  Censo de 2010[*Ligazón morta*]
2. ↑  "History of Pine Bluff". Arquivado dende o orixinal o 07 de outubro de 2010. Consultado o 28 de abril de 2012.

Véxase tamén
------------

### Ligazóns externas

* Web oficial *(en inglés)*

|  |  |
| --- | --- |
| Control de autoridades | 
* Wd: Q80012
* WorldCat
* VIAF: 261672961
* EBID: ID
* GEC: 0430020
* GeoNames: 4126226
* GND: 4268642-8
* GNIS: 78006
* Google Maps: 7051673311344274072
* LCCN: n81050846
* MusicBrainz: ID
* OSM: 6689534

 |
**Álvaro Fernández Carreras**, nado en Ferrol o 23 de marzo de 2003, é un futbolista galego que xoga como lateral esquerdo no Granada, da Primeira División, cedido polo Manchester United.

Traxectoria
-----------

Comezou a xogar ao fútbol nas categorías inferiores do Galicia de Caranza e do Racing de Ferrol, entrando en 2012, con nove anos, na canteira do Deportivo da Coruña ..

En 2017, despois de cinco anos no equipo coruñés, ingresou na estrutura do Real Madrid, onde pasou tres anos, os dous primeiros nos equipos cadetes e o terceiro no xuvenil C.

Para a tempada 2020/21 fichou polo equipo xuvenil do Manchester United, co que competiu durante dous anos na Premier League 2. Disputou tamén o EFL Trophy, a FA Youth Cup e a Liga Xuvenil da UEFA, sendo un habitual das aliñacións titulares. Foi tamén convocado en dúas ocasións para partidos do primeiro equipo, ante Chelsea e Brighton & Hove Albion, aínda que non chegou a saír do banco de suplentes.

  

Para a tempada 2022/23 foi cedido ao Preston North End do Championship, segunda categoría do fútbol inglés. Debutou o 30 de xullo de 2022, substituíndo ao irlandés Robbie Brady na segunda parte dun partido ante o Wigan Athletic, e pechou a tempada cun total de 42 partidos e 6 asistencias.

En setembro de 2023 anunciouse a súa cesión por un ano ao Granada. 

### Selección nacional

É internacional coa selección española sub-19.

Notas
-----

1. ↑  lavozdegalicia.es, ed. (26 de julio de 2022). "Álvaro Carreras buscará la Premier con el Preston". Consultado o 27 de julio de 2022.
2. ↑  marca.com, ed. (26 de julio de 2022). "Álvaro Fernández Carreras, la perla española del United, cedido al Preston". Consultado o 27 de julio de 2022.
3. ↑  ideal.es, ed. (1 de septiembre de 2023). "Álvaro Fernández firma cedido por el Granada". Consultado o 1 de septiembre de 2023.

Ligazóns externas
-----------------
**Wachau** é unha rexión austriaca, composta dunha paisaxe montañosa atravesada polo val do río Danubio. Posúe aproximadamente 30 km de lonxitude, quedando comprendida entre as cidades de Melk e Krems no estado de Baixa Austria, situado a aproximadamente 80 km de Viena. É un dos principais destinos turísticos de Austria, sendo recoñecido como Patrimonio Mundial pola UNESCO.

A rexión de Wachau é recoñecida polo cultivo de uvas e albaricoqueiros, ambos usados para a fabricación de viños e licores.

As súas principais atraccións son o Mosteiro de Melk, o centro histórico de Krems, e a aldea de Dürnstein, onde se atopan as ruínas dun castelo onde o Rei de Inglaterra, Ricardo Corazón de León, foi feito prisioneiro polo Duque Leopoldo V de Austria durante o seu regreso da Terceira Cruzada.

Galería de imaxes
-----------------

  

* Wachau
* DanubeDanube
* KremsKrems
* GoettweigGoettweig
* AggsbachAggsbach
* DürnsteinDürnstein
* Mauer bei MelkMauer bei Melk
* SpitzSpitz
* WeissenkirchenWeissenkirchen

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Wachau Modificar a ligazón no Wikidata*** |

### Ligazóns externas

* Páxina web oficial de Wachau (en alemán)
* Wachau, páxina web Weissenkirchen (en alemán)
* Wachauer.Net (en alemán)
* Artigo de Winemonger.com sobre o Codex Wachau
* Vinea Wachau

|  |  |
| --- | --- |
| Control de autoridades | 
* Wd: Q192201
* WorldCat
* VIAF: 315522715
* EBID: ID
* GeoNames: 2762137
* LCCN: sh85144494
* NKC: ge230367
* OSM: 11355339
* WHC: 970

 |
O **Palacio do Elisio** (en francés: *Palais de l'Élysée*) é a sede da Presidencia da República francesa. O edificio está situado no VIII Distrito de París, na rúa de Faubourg Saint-Honoré, e a súa construción remóntase ao século XVIII.

Historia
--------

Foi propiedade inicial do conde Louis Henri de La Tour d'Auvergne que mandou construílo entre 1718 e 1722. Tras a morte do conde de la Tour d'Auvergne en 1753, a marquesa de Pompadour comprou o palacio para que fose a súa residencia parisiense, e legado a Luís XV á súa morte en 1764. Logo foi comprado en 1773 polo rico banqueiro Nicolás Beaujon, que o cedeu en 1786 a Luís XVI reservándose o usufruto. O rei vendeuno en 1787 a súa curmá Batilde de Orleans, duquesa de Borbón, que o ocupou excepto durante o seu arresto entre 1793 e 1795, baixo a Revolución Francesa.

O goberno revolucionario deu ao palacio diversos destinos ata o regreso da duquesa en 1797. Esta alugou a planta baixa a un negociante chamado Hovyn, que organizaba festas e bailes nos salóns e no xardín, pero acabou poxado o edificio cando decidiu emigrar a España. Hovyn adquiriuno pero tivo que vendelo en 1805 para pagar as súas débedas. Comprouno o mariscal Joachim Murat, quen, ao ser nomeado rei de Nápoles en 1808 cedeu a Napoleón Bonaparte todas as súas propiedades en Francia. En xuño de 1815 o palacio foi escenario da abdicación final de Bonaparte antes de ser desterrado, e coa Restauración borbónica pasou a ser parte dos bens da Coroa en 1816.

Desde 1848, por decisión da Asemblea Nacional da Segunda República, o palacio do Elisio ten sido a residencia oficial do Presidente da República en Francia, pero ao proclamarse o Segundo Imperio Francés en 1852, Napoleón III escolleu residir no palacio das Tullerías, tradicional residencia parisiense dos monarcas franceses. Á caída do Imperio en 1870, o novo goberno da Terceira República dispuxo que o palacio do Elisio fose a residencia oficial do presidente de Francia.

O Elisio mantívose como residencial oficial dos presidentes de Francia ata xuño de 1940, cando foi pechado e abandonado cando as tropas da Alemaña nazi tomaron París no final da batalla de Francia. Tras a derrota Alemaña, volveu ser residencia presidencial en 1946 e continúa sendo no século XXI.

Notas
-----

1. ↑  Definicións no *Dicionario da Real Academia Galega* e no Portal das Palabras para *elisio*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Palacio do Elisio Modificar a ligazón no Wikidata*** |

### Ligazóns externas

* El palacio del Elíseo y su historia. É unha páxina do arquivo da web oficial da Presidencia da República francesa.

|  |  |
| --- | --- |
| Control de autoridades | 
* Wd: Q188190
* WorldCat
* VIAF: 173025976
* BNF: 12085413r
* GEC: 0023838
* GeoNames: 6944438
* GND: 4075880-1
* Mérimée: PA00088876
* OSM: 1060803
* Structurae: 20012477

 |
Coordenadas: 54°39′00″N 8°07′01″O﻿ / ﻿54.650, -8.117

**Donegal** (en irlandés: *Dún na nGall*) é unha cidade do condado homónimo da República de Irlanda, o condado de Donegal. Foi a capital do antigo reino de Tyrconnell (a terra de Conall), un territorio máis extenso que o actual condado, gobernado polo clan dos O'Donnell. Perdeu esta condición no século XVI, trala invasión inglesa que rematou co poder dos O´Donnell e estabeleceu á cidade de Lifford como "County Town".

É a cuarta cidade máis poboada do condado, tras Letterkenny (19,588 habitantes), Buncrana (7,199), e Ballybofey (4,852).

A orixe e significado do seu nome é a expresión gaélica *Dún na nGall*, que significa "o forte dos estranxeiros". Estes estranxeiros deberon ser viquingos daneses que chegaron a esta terra antes do século XII.

Xeografía
---------

Atópase no centro da baía homónima, e distínguese das outras cidades do condado pola súa disposición urbanística. De orixe moi probablemente viquinga, no presente é unha localidade dedicada á pesca e ó turismo, este último bastante intenso grazas á súa estratéxica posición (xa que está situada sobre a estrada estatal que leva a Derry e a Letterkenny) e tamén grazas ós influxos históricos que a caracterizan.

Notas
-----

1. ↑  "Population Density and Area Size 2016 by Towns by Size, CensusYear and Statistic". Central Statistics Office (Ireland). Consultado o 1 de agosto de 2017.
2. ↑  Placenames Database of Ireland: Dún na nGall/Donegal
3. ↑  *The origin and history of Irish names of places*.

Véxase tamén
------------

|  |  |
| --- | --- |
|  | A Galipedia ten un portal sobre: ***Irlanda*** |

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q855330
* WorldCat
* VIAF: 127982213
* EBID: ID
* GeoNames: 2964752
* LCCN: n92011794

 |